ଭୁବନେଶ୍ୱର, ଅକ୍ଟୋବର ୬(ଲୋକାଲ ୱାୟାର): ରାଜ୍ୟର ଅଗ୍ରଣୀ ତଥା ଦୈନିକ ଓଡ଼ିଆ ସମ୍ବାଦପତ୍ର 'ସମାଜ' ପାଳୁଛି ତାହାର ଶତବାର୍ଷିକୀ ।
ଦଳମତ ନିର୍ବିଶେଷରେ ଦେଶବିଦେଶର ଓଡ଼ିଆ ସମାଜ ପକ୍ଷରୁ ସମ୍ବାଦପତ୍ରକୁ ମିଳୁଛି ଅଜସ୍ର ଅଜସ୍ର ଅଭିନନ୍ଦନ ।
ଏବେ ଦେଖିବା 'ସମାଜ'ର ଦୀର୍ଘ ଯାତ୍ରାର ଏକ ଅବଲୋକନଃ
ଆଜିକୁ ଶହେ ବର୍ଷ ତଳେ ପୁଣ୍ୟଶ୍ଳୋକ ଉକ୍ରଳମଣି ପଣ୍ଡିତ ଗୋପବନ୍ଧୁ ଦାସଙ୍କ ଆଦରର 'ସମାଜ' ସାପ୍ତାହିକ ପତ୍ରିକା ଆକାରରେ ୧୯୧୯ ମସିହା ଅକ୍ଟୋବର ୪ ତାରିଖ ବିଜୟଦଶମୀ ତିଥିରେ ପ୍ରକାଶ ପାଇଥିଲା ।
ତେବେ ଏହା ପୂର୍ବରୁ ଅବଶ୍ୟ କଟକରୁ ଗୌରୀଶଙ୍କର ରାୟଙ୍କ 'ଉକ୍ରଳ ଦୀପିକା' ଏବଂ ଶଶୀଭୂଷଣ ରଥଙ୍କ 'ଆଶା' ପ୍ରକାଶ ପାଇ ଓଡ଼ିଆଙ୍କ ମନରେ ସମ୍ବାଦପତ୍ରର ଛାପ ଆରମ୍ଭ କରିପାରିଥିଲା ।
୧୯୧୮-୧୯ ବେଳକୁ ରାଜ୍ୟବାସୀ ମରୁଡ଼ି, ବନ୍ୟା ଓ ଦୁର୍ଭିକ୍ଷ ଆଦିରେ ସନ୍ତୁଳିତ ହେଉଥିବା ବେଳେ ପଣ୍ଡିତ ଗୋପବନ୍ଧୁ ଦାସଙ୍କ ପ୍ରବଳ ଇଚ୍ଛାଶକ୍ତିରେ ଜନ୍ମ ହୋଇଥିଲା 'ସମାଜ' ।
'ସମାଜ' ପୂର୍ବରୁ ଭାଷା ସଂସ୍କୃତି ସାହିତ୍ୟକୁ ବହନ କରି ପ୍ରକାଶ ପାଉଥିଲା 'ସତ୍ୟବାଦୀ' ।
ଯାହା ସହ ଜଡ଼ିତ ଥିଲେ ପଣ୍ଡିତ ଗୋପବନ୍ଧୁଙ୍କ ସହ ପଣ୍ଡିତ ନୀଳକଣ୍ଠ ଦାସ, ପଣ୍ଡିତ କୃପାସିନ୍ଧୁ ମିଶ୍ର, ପଣ୍ଡିତ ଗୋଦାବରୀଶ ମିଶ୍ର ଏବଂ ଆଚାର୍ଯ୍ୟ ହରିହର ଦାସଙ୍କ ଭଳି ମହାନ ବ୍ୟକ୍ତି ।
ଗୋପନ୍ଧୁଙ୍କ ମାନସ ସନ୍ତାନ 'ସମାଜ' ଜନ୍ମ ନେବା ପରେ ସାକ୍ଷୀଗୋପାଳରୁ ପ୍ରଥମେ ପ୍ରକାଶ ପାଇଥିଲା ।
ପରେ ଏହା ୧୯୨୫ ମସିହା ଜାନୁଆରୀ ପହିଲାରେ ପୁରୀର ପଥୁରିଆ ସାହିଠାରେ ପ୍ରତିଷ୍ଠା କରାଯାଇଥିବା ଏକ ଛାପାଖାନାରୁ ପ୍ରକାଶିତ ହୋଇଥିଲା ।
କିନ୍ତୁ ସେ ସମୟରେ ଓଡ଼ିଶା ଡିଭିଜନର ରାଜଧାନୀ ଥିଲା କଟକ ଏବଂ ସମସ୍ତ ରାଜନୀତିକ କାର୍ଯ୍ୟକଳାପର କେନ୍ଦ୍ରସ୍ଥଳ ମଧ୍ୟ ଥିଲା ଏହି ସହର ।
ତେଣୁ ନିଷ୍ପତ୍ତି କ୍ରମେ ୧୯୨୭ ମସିହରେ କଟକ ନିମଚୌଡ଼ିସ୍ଥିତ ପୁରୁଣା କଲେଜ ଗଳିର ଏକ ଭଡ଼ା ଘରେ ପ୍ରତିଷ୍ଠା କରାଯାଇଥିଲା ସତ୍ୟବାଦୀ ପ୍ରେସ୍ ଏବଂ ଏଠାରୁ ପ୍ରକାଶ ପାଇଥିଲା 'ସମାଜ' ।
ପରବର୍ତ୍ତୀ ସମୟରେ କଟକ ବକ୍ସିବଜାରରେ ଛିଡ଼ା ହୋଇଥିଲା 'ସମାଜ'ର ନିଜସ୍ୱ ଘର ତଥା କାର୍ଯ୍ୟାଳୟ ।
ଅଦ୍ୟାବଧି ସମାଜର ମୁଖ୍ୟ କାର୍ଯ୍ୟାଳୟ ଏହିଠାରେ ଅବସ୍ଥିତ ।୧୯୨୮ ମସିହା ଜୁନ୍ ୧୭ ତାରିଖରେ ପଣ୍ଡିତ ଗୋପବନ୍ଧୁ ଦାସଙ୍କ ବିୟୋଗ ଘଟିଥିଲା ।
କିନ୍ତୁ ମୃତ୍ୟୁ ପୂର୍ବରୁ ସେ 'ସମାଜ'ର ପରିଚାଳନା ଭାର ସ୍ୱାଧୀନତା ସଂଗ୍ରାମୀ ପଂଜାବ କେଶରୀ ଲାଲ ଲଜପତ ରୟଙ୍କ ଦ୍ୱାରା ପ୍ରତିଷ୍ଠିତ ଅଣ-ଲାଭଜନକ ସଂସ୍ଥା 'ଲୋକସେବକ ମଣ୍ଡଳ'କୁ ହସ୍ତାନ୍ତର କରି ଦେଇଥିଲେ ।
ବର୍ଷ ପରେ ବର୍ଷ ବିତି ଯାଇଥିଲା ଏବଂ 'ଲୋକ ସେବକ ମଣ୍ଡଳ' ସହ ଜଡ଼ିତ ଥିବା ରାଜଶ୍ରୀ ପୁରୁଷୋତ୍ତମ ଦାସ ଟଣ୍ଡନ, ବଲୱନ୍ତ ରାୟ ମେହେଟ୍ଟା, ପୂର୍ବତନ ପ୍ରଧାନମନ୍ତ୍ରୀ ଲାଲବାହାଦୂର ଶାସ୍ତ୍ରୀ, ପୂର୍ବତନ ଉପରାଷ୍ଟ୍ରପତି କ୍ରିଷ୍ଣକାନ୍ତ, ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ବିଶ୍ୱନାଥ ଦାସ, ପଦ୍ମଭୂଷଣ ଡାକ୍ତର ରାଧାନାଥ ରଥ ପ୍ରମୁଖଙ୍କ ନୀତିରେ 'ସମାଜ' ହୋଇଥିଲା ରୁଦ୍ଧିମନ୍ତ ଓ ପାଠକୀୟ ଆଦୃତି ହାସଲ କରିପାରିଥିଲା ।
ତେବେ ଡକ୍ଟର ରାଧାନାଥ ରଥ ଦୀର୍ଘ କାଳ 'ସମାଜ'ର ସମ୍ପାଦକ ରହିବା ସହ ଏହାକୁ ଲୋକପ୍ରିୟ କରାଇବାରେ ପ୍ରମୁଖ ଭୂମିକା ନିର୍ବାହ କରିଥିଲେ ।
ପ୍ରିୟଜନଙ୍କ ନିକଟରେ 'ବାବୁଜୀ' ନାମରେ ପରିଚିତ ଡକ୍ଟର ରଥ ଯେ କେବଳ ସ୍ୱାଧୀନଚେତା ଓ ଜାତୀୟତାବାଦୀ ଥିଲେ ତାହା ନୁହେଁ ସେ ବିଧାୟକ ଓ ମନ୍ତ୍ରୀ ରହିବା ସହ ବହୁ ସାମାଜିକ ସଙ୍ଗଠନ, ଶିକ୍ଷାନୁଷ୍ଠାନ ସମେତ ଲୋକସେବକ ମଣ୍ଡଳର ସଭାପତି ମଧ୍ୟ ରହିଥିଲେ ।
୧୮୯୬ ମସିହାରେ ଜନ୍ମିତ ଡକ୍ଟର ରଥଙ୍କର ୧୦୨ ବର୍ଷ ବୟସରେ ୧୯୯୮ ମସିହା ଫେବ୍ରୁଆରୀ ୧୧ ତାରିଖରେ ଦେହାନ୍ତ ହୋଇଥିଲା ।
କିନ୍ତୁ ଘାତ, ପ୍ରତିଘାତ ମଧ୍ୟରେ 'ସମାଜ' ତାର ଯାତ୍ରା ଜାରି ରଖିଛି । କାଳକ୍ରମେ ସାମ୍ବାଦିକ ଜଗତର ବହୁ ମହାରଥୀଙ୍କ କଲମ ମୁନରେ ଏହା ବଳିଷ୍ଠ ହୋଇପାରିଛି ଏବଂ ଓଡ଼ିଆ ଭାଷା ସାହିତ୍ୟକୁ ଦେଶବିଦେଶରେ ପରିଚିତ କରାଇବାରେ ସଫଳ ହୋଇପାରିଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
